ফের বাড়ল সোনা ও রুপোর দাম!

ওয়েব ডেস্ক : গোটা সেপ্টেম্বর জুড়েই বেড়েছে সোনা (Gold) ও রুপোর (Silver) দাম। চলতি মাসে কোনও কোনও দিন এই দাম কমলেও, তা আবার বেড়েছে। দামে আবার নতুন রেকর্ড তৈরি করেছে এই দুই ধাতু। পাকা সোনার দাম বেড়ে গিয়েছে অনেকটাই। সেই দাম বেড়ে হয়েছে প্রায় ১ লক্ষ ১৫ হাজার টাকার কাছে। রুপোর দামও প্রায় দেড় লক্ষ টাকার কাছিকাছি গিয়ে পৌঁছেছে।

শনিবার ১০ গ্রাম পাকা সোনার (Gold) দাম প্রায় ৬০০ টাকা বেড়েছে। ২২ ক্যারাট সোনার দাম প্রতি ১০ গ্রামে প্রায় ৫৫০ টাকা কমেছে। তবে হলুদ ধাতুকে ছাপিয়ে গিয়েছে রুপো (Silver)। প্রতি কেজিতে গত এক দিনে সেই দাম প্রায় ৪ হাজার ৫৫০ টাকা বেড়েছে।

আরও খবর : পুজোয় হাওড়া থেকে বিশেষ ট্রেন, জেনে নিন সময়সূচি

দেখে নেওয়া যাক কলকাতার বাজারে সোনা ও রুপোর দাম কত হয়েছে…

শনিবার ২৪ ক্যারাট পাকা সোনার (Gold) বারের দাম প্রতি ১০ গ্রামে হল ১ লক্ষ ১৪ হাজার ২৫০ টাকা। খুচরো পাকা সোনার বার প্রতি ১০ গ্রামের দাম হল ১ লক্ষ ১৪ হাজার ৮৫০ টাকা। ২২ ক্যারাটের হলমার্কযুক্ত গয়না সোনার দাম প্রতি ১০ গ্রামে হল ১ লক্ষ ৯ হাজার ১৫০ টাকা। তবে সব কিছুকে ছাপিয়ে গিয়েছে রুপোর দাম। প্রতি কেজিতে রুপোর (Silver) দাম হল ১ লক্ষ ৪৩ হাজার ৯০০ টাকা।